Aikavarianssivirasto

Aikavarianssivirasto (AVV) (, TVA) on kuvitteellinen järjestö Marvel-universumissa. Järjestö teki ensiesiintymisensä Thor-lehden numerossa 372 lokakuussa 1986.

Fiktiivinen historia
AVV väittää valvovansa multiversumin olemassaoloa ja hävittävänsä sellaiset aikajanat, joiden olemassaoloa pidetään lian vaarallisena. He voivat myös estää menneisyyden tai tulevaisuuden muuttumisen. Heidät nähtiin ensi kerran, kun he lähettivät Justice Peacen, lakimiehen tulevaisuudesta, matkustamaan 1900-luvulle pidättämään murhaajan nimeltä Zaniac. Peace onnistui tehtävässään Thorin avustuksella.Thor #372 (lokakuu 1986). Marvel Comics. 

AVV:n vaikutus aikaan ei ollut kuitenkaan täysin ehdoton. Elävä myrsky Alioth oli kaukaisessa menneisyydessä aiheuttanut heille ongelmia ja muilla aikakausilla heille aiheuttavat ongelmia myös Kang Valloittaja sekä Delubric Consortium.Avengers: The Terminatrix Objective #3 (Nov. 1993). Marvel Comics. Näiden lisäksi tunnetaan myös muitakin tapauksia, joissa AVV ei ole onnistunut korjaamaan ajan tai todellisuuden kärsimiä vahinkoja.

Edellisen universumin lopussa Jäljellä oleva () (esiintynyt Suomessa myös nimellä Hän joka jää), Aikavarianssiviraston viimeinen johtaja, oli luonut kolme Aikavartijaa () nimeltä Ast, Vorth ja Zanth valvomaan ja johtamaan seuraavan universumin AVV:tä.Thor #245 (maaliskuu 1976). Marvel Comics.Thor #282. Marvel Comics.

Tunnetut työntekijät
 Professori Justin Alphonse Gamble – Entinen työntekijä, joka erosi ja varasti yhden aikakapseleista
 Mobius M. MobiusFantastic Four #346 (marraskuu 1990). Marvel Comics. – Byrokraatti, joka on joutunut Marvel-universumin sankareiden kanssa tekemisiin enemmän kuin kukaan muu työntekijä. Syytti kerran Ihmenelosia AVV:n lakien rikkomisesta.
 Herra OuroborosShe-Hulk vol. 2 #3 (helmikuu 2006). Marvel Comics. – Herra Paradoksin tulevaisuuden klooni, joka lakkasi olemasta, kun Clockwise hävitti Herra Paradoksin.
 Herra Paradoksi – Työntekijä, joka lakkasi olemasta, kun Clockwise ampui häntä retroaktiivisella tykillä.
 Herra Tesserakti – Mobiuksen alainen, joka sai tehtäväkseen koota ja korjata Maa-616:n kadotettu data.
 Justice PeaceThor #371 (syyskuu 1986). – Entinen freelancer-agentti, jota rangaistiin aikamatkustusrikkomuksista. Hän palvelee nykyään Brooklynpoliksen poliisivoimissa.
 Jäljellä oleva () – Aikavarianssiviraston viimeinen johtaja ajan lopussa.
 Aikavartijat () – Ast, Vorth ja Zanth ovat kolme olentoa, jotka Jäljellä oleva loi suojelemaan aikaa ja valvomaan Aikavarianssivirastoa.
 Aikavarianssiviraston poliisivoimatDeathlok vol. 2 #32 (helmikuu 1994). Marvel Comics. – auttoivat Justice Peacea pidättämään Godwulfin.
 Minuuttimiehet ()Fantastic Four #352. Marvel Comics. – Haarniskoituja agentteja, jotka vartioivat AVV:n laitoksia. Jokainen sen jäsen on joko klooni, kyborgi tai robotti.

 Muissa medioissa 
 Marvel Cinematic Universe 
Aikavarianssivirasto (AVV) teki ensiesiintymisensä Marvel Cinematic Universeen (MCU) sijoittuvassa Disney+-sarjassa Loki (2021–2023). Mobius M. Mobiusta näytteli Owen Wilson ja Jäljellä olevaa (joka on Kang Valloittajan hyväntahtoinen variantti) näytteli Jonathan Majors (joka on myös Aikavartijoiden ääninäyttelijä). Metsästäjiä B-15, C-20, D-90 ja X-5 näyttelivät Wunmi Omsaku, Sasha Lane, Neil Ellice ja Rafael Casal, ja vastaanottovirkailija Caseyä näytteli Eugene Cordero. Lisäksi Ravonna Renslayer (näyttelijänä Gugu Mbatha-Raw) toimii AVV:n tuomarina ja järjestön maskottina toimii antropomorfisena kellona esiintyvä tekoäly Neiti Minuutti (ääninäyttelijänä Tara Strong). Jäljellä oleva oli luonut AVV:n pysäyttääkseen multiversumin sodan, estääkseen Kangin pahantahtoisten varianttien olemassaolon ja rajoittaakseen multiversumiin yhteen ”Pyhään aikajanaan”. Hän oli kerännyt eri aikajanoilta variantteja, pyyhkinyt heidän muistonsa, ja uskotellut heille AVV:n ja sen työntekijöiden olevan Aikavartijoiden (jotka olivat oikeasti vain androideja) luomuksia. Toisella tuotantokaudella AVV:n jäsenistä esiteltiin kenraali Dox (näyttelijänä Kate Dickie), tuomarineuvoston jäsen Gamble (näyttelijänä Liz Carr) sekä insinööri Ouroboros (näyttelijänä Ke Huy Quan).
Ensimmäisellä tuotantokaudella AVV:n pidättämäksi joutunut Lokin variantti L1130 kohtaa naispuolinen variantin, Sylvien, ja päätyy auttamaan tätä selvittämään totuuden Aikavarianssivirastosta ja tuhota sen. Lopulta he tapaavat kauden päätösjaksossa Jäljellä olevan, joka tarjoaa heille mahdollisuuden johtaa AVV:tä heidän tilallaan. Mutta Sylvie kieltäytyy, lähettää Lokin takaisin AVV:hen, ja tappaa Jäljellä olevan.
Toisella tuotantokaudella Loki oli saanut kyvyn aikalipsua eli siirtyä ajasta toiseen, vaikka sen ei pitäisi olla mahdollista AVV:ssä, joka sijaitsi ajan ulkopuolella. Lisäksi Ajan loimi, jonka kutoi raakaa aikaa fyysiseksi aikajanaksi, alkoi ylikuormittua aikajanahaarojen vaikutuksesta. Kun yritykset kapasitettin päivittämiseksi epäonnistuivat, Loki oppi hallitsemaan aikalipsumista, ja aikalipsui hetkeen ennen Jäljellä olevan kuolemaa, ja sai selville, että loimi oli pelkkä turvamekanismi, joka tuhoaisi AVV:n lisäksi myös aikajanahaarat, ja säästäisi vain Pyhän aikajanan. Mutta sen sijaan, että peruisi Jäljellä olevan kuoleman, Loki päättääkin antaa loimen tuhoutua, elvyttää kuolevat aikajanat omalla taikuudellaan, järjestelee ne puun kaltaiseen muotoon, ja jää ikuisesti ajan loppuun valvomaan ja ylläpitämään niitä. AVV ottaa sen jälkeen tehtäväksi etsiä ja pysäyttää Kangin variantit.
Aikavarianssivirasto esiintyy myös elokuvassa Deadpool & Wolverine (2024), jossa esiintyy myös Herra Paradoksi (näyttelijänä Matthew Macfadyen). Hän tarjoaa uransa Deadpoolina lopettaneelle sekä käytettyjen autojen kauppiaaksi ryhtyneelle Wade Wilsonille paikkaa Maasta-616 eli ”Pyhältä aikajanalta”, koska Wilsonin oma universumi, Maa-10005, oli tuhoutumaisillaan, sen ”ankkuriolennon”, James ”Logan” Howlettin / Wolverinen, kuoleman johdosta. Wilson kieltäytyy ja etsii vaihtoehtoisista aikajanoista toisen Loganin variantin toimimaan uutena ankkuriolentona. Mutta Paradoksi hävittää sekä Wilsonin että Loganin, ja lähettää heidät Tyhjyyteen, missä he kohtaavat Paradoksin kanssa sopimuksen tehneen Cassandra Novan. Samaan aikaan Paradoksi aikoi kuolevien aikajanojen armokuolemien toteuttamiseksi kehittämänsä aikasilppurin avulla nopeuttaa Maan-10005 tuhoutumista. Kun Cassandraa vastustavan vastarintaliikkeen avulla, Wilson ja Logan päihittävät Cassandran, ja palaavat Maahan-10005. Cassandra saa tietää aikasilppurista, ja matkustaa Maahan-10005 kaapataksen sen ja tuhotakseen kaikki aikajanat, jättääkseen jäljelle vain Tyhjyyden. Mutta Wilson ja Logan tuhoavat aikasilppurin ja tappavat Cassandran, minkä jälkeen B-15 pidättää Paradoksin rangaistuksena AVV:n lakien rikkomisesta.

 Lähteet 

Luokka:Marvel-universumin ryhmittymät